
Общата законова уредба на отдаване под наем до 1 г. без търг или конкурс на Спортни обекти общинска собственост се съдържа в чл. 108, ал. 1-3.  

Въпросите ми са:  

1. Кои Спортни клубове-сдружения с нестопанска цел за осъществяване на обществено полезна дейност, се визират в чл. 108, ал. 3 и кои имат право да кандидатстват като потенциални наематели на Спортни обекти – вписани по чл. 9, ал. 1 от ЗФВС, или и тези, вписани само в ТРРЮЛНЦ в АВ?  

2. Има ли значение, дали Спортният обект е публична или частна общинска собственост, както и дали е вписан в регистъра на Спортните обекти в ММС /старият, актуален в момента/?  

3. При изготвяне на общинска Наредба задължително ли е, условията на които трябва да отговарят потенциалните наематели, да не противоречат на чл. 108, ал. 1-3 от ЗФВС? 


 

Спортни обекти под наем.
========================

 

Съгласно чл. 108, ал. 3 от ЗФВС спортни обекти – държавна или общинска собственост, може да се отдават под наем за срок до една година  

без търг или конкурс при условията и по реда на правилника за прилагане на закона, съответно на наредбатапо чл. 103, ал. 2, т. 2, на спортен клуб – сдружение с нестопанска цел за осъществяване на общественополезна  

дейност, на спортна федерация или на обединен спортен клуб, които са вписани в съответния регистър по чл. 9, ал. 1.  

Последното означава, че спортният клуб следва да е вписан в регистъра по чл. 9, ал. 1 от закона – това е публичният регистър, който се води от министъра на спорта, за да сключи договор за наем за съответния спортен обект, държавна или общинска собственост. Тези разпоредби касаят само обекти, държавна или общинска собственост. Общинската наредба следва да е в съответствие със Закона, като нормативен акт от по-висока степен.


Поздрави,  

адв. Николина Митова  

тел. 0898 303092


